hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy zh en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Չնայած շատ մոդելների մոտ ընդունված է դիետա պահել՝ մարմնի կազմվածքը պահպանելու համար, ինչպես Նաիրան է խոստովանում, ինքը ոչ մի հատուկ դիետայի չի հետևում. «Պարզապես փորձում եմ օգտագործել հնարավորինս քիչ ածխաջուր և ավելի շատ առողջ, ոչ յուղոտ սնունդ»:
Նաիրան նաև խոստովանում է, որ ոչինչ իրեն չի կարող ստիպել հրաժարվել իր նպատակներից և կարիերայից. «Ես պայքարող եմ, թռչում եմ այնտեղ, որտեղ քամին է տանում: Այն, ինչ ինձ ուրախացնում ու ոգեշնչում է, այն, ինչ ինձ համար հաջողություն է և լիակատար երջանկություն, չի կարող ոչինչ և ոչ ոք փշրել: Միակ պատճառը, որ կարող է ինձ ստիպել հանձնվել, մահն է, բայց դրանից հետո այլ աշխարհ կա, որտեղ ես կարող եմ կրկին ազատ ճախրել»:
— Նաիրա, որո՞նք են երիտասարդ մոդելի նորաձևության չափանիշները:
— Նորաձևություն չկա. այն ստեղծվում է մի քանի հարյուր մարդկանց համար, ովքեր զգում են դրա անհրաժեշտությունը: Ցանկացած գիտակ և խելացի անձ նորաձև է, թեկուզ փոշոտ պարկով: Կարծում եմ՝ պետք չէ փորձել լինել ուրիշին նման: Կյանքում ամենաբարդ խնդիրներից մեկն անհատականությունը պահել կարողանալն է այն աշխարհում, որն ամեն կերպ փորձում է մեզ բոլորի նման դարձնել: Միշտ էլ ինչ¬որ մեկը մեզանից ավելի գեղեցիկ, խելացի կամ երիտասարդ կարող է լինել, բայց նա երբեք նման չի լինի մեզ: Պետք չէ փոխել մեզ՝ այլոց ուրախացնելու կամ սքանչելի թվալու համար: Կինը ինքնին գեղեցկության և սիրո ընկալումն է, իսկ ինչքա՜ն նորաձև է, երբ խելացի է: Ու թող մեզ սիրեն նրանք, ովքեր մեզ կընդունեն այնպիսին, ինչպիսին կանք:
— Իհարկե, ես խենթ եմ, ներաշխարհով հարուստ մարդ և ինձ ճանաչողները խենթության իմ սանդղակը չեն գծում… այն անեզր է՝ չընկալվող, բայց նկատելի:
— Ո՞րն է հաջողության Ձեր բանաձևը:
— Պետք է ապրել ճշմարիտ և ազնիվ կյանքով, սիրել այն, ինչ անում ես, լինել սկզբունքային ու պայքարող: Աշխատում եմ տարբեր բնագավառներում՝ քաղաքականությունից մինչև կինո: Սա վկայում է նրա մասին, որ հնարավոր է ոչ միայն ստեղծել ու փորձել անել ամեն ինչ, այլև մեծ անկումից ու ձախողումից հասնել կատարելության: Կարող եմ վարակել դիմացինին հզոր էներգիայով ու հավատով առ այն, որ կարողանա անգամ ամենահամարձակ նպատակները դարձնել իրականություն: Համարձակ եմ իմ կարիերայի, անձնական գործունեության մեջ: Գտնում եմ, որ պետք է վերջ տալ մեր պահանջմունքները հետին պլան մղելուն։ Սարսափելի է, երբ կորցնում ես քեզ՝ չափազանց շատ սեր ու հոգատարություն տալով դիմացինին և մոռանալով սեփական անձի կարևորության մասին։
— Իմ նշանաբանն է՝ դադարել վախենալ սխալներ գործելուց: Ինչ¬որ բան անելն ու սխալվելն ամենաքիչը 10 անգամ արդյունավետ զբաղմունք է, քան ոչինչ չանելը: Ցանկացած հաջողություն կրում է իր մեջ նախկին անհաջողությունների հետքերը, և ցանկացած անհաջողություն տանում է մեծ հաջողության:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: